Nafarroako Parlamentuko Mahaiak, 2022ko irailaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Marta Álvarez Alonso andreak Nafarroako Gobernuak arreta presentziala berreskuratzeko dituen politikei buruz aurkezturiko interpelazioa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2022ko irailaren 12an

Lehendakaria: Unai Hualde Iglesias

INTERPELAZIOAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen foru parlamentari Marta Álvarez Alonso andreak, Legebiltzarreko Erregelamenduan xedatuaren babesean, honako interpelazio hau aurkezten du, Osoko Bilkuran eztabaidatzeko:

Azken legegintzaldian, eta bereziki COVID-19aren pandemia ondoren, Nafarroako Gobernuak herritarrei ematen dien arreta asko murriztu da, eta askotan horrek eragina du ematen den zerbitzuaren kalitatean. Jakin nahi dugu Nafarroako Gobernuak zer politika jarriko dituen abian legegintzaldi amaiera bitartean, arreta presentziala berreskuratzeari begira.

Iruñean, 2022ko irailaren 8an

Foru parlamentaria: Marta Álvarez Alonso